Amirka ta harbi jirgin kasar Iran | Labarai | DW | 19.07.2019
Amirka ta harbi jirgin kasar Iran
Shugaba Trump ya bayyana harbe jirgin ne yayin da yake amsa tambayoyin manema labarai a fadar mulki ta White House a jiya Alhamis. Sannan ya jinjina wa namijin kokarin da matuka jirgin ruwan Amirkan suka yi na daukar matakin da ya dace cikin kankanin lokaci, bayan da suka tabbatar da cewar jirgin na Iran na barazana ga rayukansu da kuma jirgin.
A nasa bangaren ministan harkokin wajen Iran Mohammad Javad Zarif wanda ke ganawa da babban sakataren Majalisar Dinkin Duniyar Antonio Guterres ya bayyana cewa bashi da masaniya game da faruwar wannan al'amari, kafin daga bisani ya ce Amirka ta harbe jirgin kasarta ne bisa kuskure
Kafin faruwar wannan lamari dai an jiyo shugaba Trump na jan hankalin sauran kasashe da suyi Allah wadai da yadda Iran ta dauki aniyar ruguza 'yancin sufurin ruwa da kuma kasuwancin tsakanin kasashen duniya.
Kwanan wata 19.07.2019
Muhimman kalmomi Amirka, Iran, Jirgin Yaki
Permalink https://p.dw.com/p/3MIla
Iran ta sake kwace jirgin dakon man fetur 04.08.2019
Kwamandan sojojin kundumbala na juyin juya halin Kasar Iran na zargin jirgin da fasakobri kusan lita dubu 700 na man fetir zuwa wasu kasashen Larabawa.
Kasar Iran ta saki 'yan Indiya da ta kama 26.07.2019
Matuka jirgin ruwan Indiya da Iran ta kama a mashigin ruwa Hormuz makonni biyun da suka wuce sun samu kansu. Sai dai ba a bayyana dalilan sakesu ba duk da takun saka tsakanin Iran da Amirka da Birtaniya kan nukiliya.